په کابل کې د امریکا سفارت چارسمبالي راس ویلسون هغه خبرونه رد کړې، چې د دې هېواد سفارت دې تړل شوی وي۔

د طالبانو لخوا د کابل له نیولو وروسته داسې خبرونه خپاره شول، چې ګنې د امریکا سفارت تړل شوی او کارکوونکي یې له هېواده وتلي دي۔

راس ویلسون ټویټ کړی، چې: د امریکا سفارت کارکو,نکي او زه په کابل کې یو او له زرګونه زیان منونکیو امریکایانو او افغانانو سره د مرستې لپاره چټک کار کوو۔

ویلسون زیاته کړې: د افغانستان له خلکو سره زموږ ژمنې روانې دي۔

دا په داسې حال کې ده، چې تېره شپه د امریکا ولسمشر جوبایډن یوې خبري غونډې ته ویلي، چې په کابل کې د امریکا سفارت تړل شوی دی۔

نوموړي زیاته کړې: مونږ په خوندي ډول خپل سفارت تړلی او ډیپلوماټان مو لېږدولي دي۔

بایډن دا ټینګار هم کړی، چې په افغانستان کې میشت زرګونه امریکایي وګړي کار کوي او هېواد ته به ولېږدول شي